**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 05.02.2026 | nr | 2-25-14749 |

**Ettepanek**

Harju Maakohtu menetluses on tsiviilasi nr 2-25-14749, Maleva Äripark OÜ avaldus Postikas OÜ (registrikood 12922822) pankroti väljakuulutamiseks. 13.11.2025. a nimetas kohus võlgniku ajutiseks pankrotihalduriks Svetlana Pildeni. Ajutise halduri aruande kohaselt on võlgniku varaks laojääk, hinnangulise väärtusega 3409 eurot (juhul, kui puudub hulgiostja, ületavad kauba realiseerimisega seotud müügikulud tõenäoliselt saadava tulu), samuti kuuluvad võlgnikule sõiduks kõlbmatud tuletõrjeautod, hinnangulise väärtusega 2750 eurot (väljaostu pakkumine). Kohustuste maht on vähemalt 137 608,79 eurot. Võlgniku vara ei kata pankrotimenetluse kulusid.

Kohus teatas 19.01.2026. a väljaandes Ametlikud Teadaanded võimalusest maksta pankrotimenetluse kulude katteks deposiidina 1800 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 9. märtsiks 2026. a e-toimiku portaali kaudu <https://www.etoimik.rik.ee/>.

Lugupidamisega

(digitaalselt allkirjastatud)

Karin Sonntak

kohtunik